ΓΡΑΠΤΗ ΕΡΩΤΗΣΗ E-3906/00

υποβολή: Camilo Nogueira Romn (Verts/ALE) προς την Επιτροπή

(13 Δεκεμβρίου 2000)

Θέμα: Μέτρα που πρέπει να λάβει η ΕΕ κατόπιν του εντοπισμού στην Γαλικία, στη Γερμανία και στσις Αζόρες ζώων μολυσμένων από την ασθένεια των τρελλών αγελάδων

Η κοινωνία της Γαλικίας, όπως και όλης της Ευρώπης, είναι θορυβημένη αυτές τις ημέρες, αφότου εμφανίσθηκε στη Γαλικία το ίδιο πρόβλημα όπως στη Γερμανία και στις Αζόρες, ο εντοπισμός μιας αγελάδας που έχει μολυνθεί από σπογγώδη εγκεφαλοπάθεια βοοειδών. Περισσότερο ανησυχούν οι αγρότες που, από κοινού με τις κρατικές αρχές, πρέπει να αναζητήσουν ταχεία λύση για το σοβαρό αυτό πρόβλημα. Ενώ απαιτούν τη λήψη των αναγκαίωνγειονομικών μέσων, καθώς και μέτρων για την προστασία των καταναλωτών και για την παραγωγή, δεν πρέπει ναποστούν τις συνέπειες, πολλώ μάλλον εφόσον η ασθένεια μεταδίδεται στους ανθρώπους και οφείλεται στην απρονοησία που επέδειξαν οι αρχές των κρατών μελών και της Ευρωπαϊκής Ένωσης αφότου η επιδημία εμφανίσθηκε στο Ηνωμένο Βασίλειο προτού επεκταθεί, εν συνεχεία, στη Γαλλία.

Δεδομένου ότι το πρόβλημα αυτό που πλήττει, ιδίως, τη Γαλικία, όπου εντοπίσθηκε το πρώτο κρούσμα της νόσου στο ισπανικό κράτος, αποτελεί πρόβλημα της Ευρώπης και, για τον λόγο αυτό απαιτεί σύνολες λύσεις, ερωτώ την Επιτροπή τα εξής:

- Για ποιούς λόγους τα όργανα της Ένωσης δεν έλαβαν προ ετών συγκεκριμένα μέτρα για να εξασφαλίσουν την εκρίζωση της σπογγώδους εγκεφαλοπάθειας των βοοοειδών, να απαγορεύσουν δηλαδή τη χρήση κρεαταλεύρων στις ζωοτροφές, οι οποίες παράγονται κατά μέγα μέρος από μεγάλες πολυεθνικές εταιρείες σε ποσότητα που φθάνει τα τρία εκατομμύρια τόνους ετησίως και που, όπως φαίνεται, αποτελούν την αφετηρία μετάδοσης της νόσου;

- Ποιά μέτρα πρόκειται να λάβει η ΕΕ για την Γαλικία, από κοινού με τις αρχές του ισπανικού κράτους και αυτές της αυτόνομης περιοχής, για να εξασφαλίσει την άμεση εκρίζωση της νόσου;

- Με ποίο τρόπο προτίθεται να αποζημιώσει οικονομικώς τους αγρότες της Γαλικίας οι οποίοι πρόκειται να πληγούν από τα εφαρμοστέα μέτρα, εφόσον αυτά προϋποθέτουν τη θυσία των κοπαδιών; Θα λάβουν, όπως πρέπει, την αναγκαία αποζημίωση που θα αντιστοιχεί στο ακέραιο της αξίας των ζώων; Πρόκειται να λάβουν οι αγρότες τις αναγκαίες οικονομικές ενισχύσεις για να αντισταθμίσουν τις μεγάλες ζημίες πουπέστησαν από τη μείωση της κατανάλωσης που προκάλεσαν η καταθορύβηση και η δυσπιστία των καταναλωτών;

Απάντηση του κ. Byrne εξ ονόματος της Επιτροπής

(16 Μαρτίου 2001)

Η συμπερίληψη πρωτεϊνών προερχομένων από θηλαστικά στις ζωοτροφές που προορίζονται για μηρυκαστικά απαγορεύτηκε πράγματι σε όλα τα κράτη μέλη από τον Αύγουστο του 1994. Η απαγόρευση αυτή επεκτάθηκε πρόσφατα σε προσωρινή βάση για την απαγόρευση της συμπερίληψης κάθε μεταποιημένης ζωικής πρωτεΐνης σε ζωοτροφές για ζώα εκτροφής.

Εκτός από την απαγόρευση των ζωοτροφών η Κοινότητα εισήγαγε σειρά μέτρων για την πρόληψη της ανακύκλωσης του παθογόνου παράγοντα της σπογγώδους εγκεφαλοπάθειας των βοοειδών(ΣΕΒ) και για την τελική του εξάρθρωση. Τα μέτρα αυτά περιλαμβάνουν την αποτέφρωση των ζωικών αποβλήτων θηλαστικών σεψηλή θερμοκρασία, τηνποχρεωτική κοινοποίηση και τον έλεγχο όλων των ζώων για τα οποίαπάρχουνποψίες ότι φέρουν τη ΣΕΒ, τον ταχύ έλεγχο όλων τωνγιών και μη βοοειδών καθώς και των βοοειδών που έχουν σφαχτεί επειγόντως, ηλικίας άνω των τριάντα μηνών, και των ζώων εκείνων που έχουν πεθάνει στο αγρόκτημα καθώς και η απομάκρυνση και καταστροφή προσδιοριζόμενουλικού κινδύνου. Η επιβολή αυτών των ελέγχων εμπίπτει στην αρμοδιότητα των ισπανικών αρχών.

Οι κανονισμοί (ΕΚ) 164/97 της 30ης Ιανουαρίου 1997 για τη θέσπιση έκτακτων μέτρων στήριξης της αγοράς βοείου κρέατος στη Γαλλία με την εφαρμογή της απόφασης 97/18/ΕΚ(1), (ΕΚ) 299/97 της 19ης Φεβρουαρίου 1997 για τη θέσπιση έκτακτων μέτρων στήριξης της αγοράς βοείου κρέατος στη Γερμανία(2), (ΕΚ) 1112/97 της 18ης Ιουνίου 1997 για τη θέσπιση έκτακτων μέτρων στήριξης της αγοράς βοείου κρέατος στην Ιρλανδία με την εφαρμογή της απόφασης 97/312/ΕΚ(3), έχουν θεσπίσει νομικά πλαίσια για την αποζημίωση των παραγωγών ζώων που έχουν σφαχτεί βάσει των διαφόρων εθνικών μέτρων για την καταπολέμηση της ΣΕΒ. Η Επιτροπή για κάθε περίπτωση είχε λάβει επίσημη αίτηση από το ενδιαφερόμενο κράτος μέλος, διαδικασία η οποία θα εφαρμόζονταν και στην περίπτωση της Ισπανίας. Βάσει των προαναφερομένων συστημάτων αποζημίωσης, οι παραγωγοί αποζημιώνονταν βάσει της αντικειμενικής αξίας του ζώου. Σε απάντηση στις πιέσεις της αγοράς που οφείλονται σε μια πτώση στην κατανάλωση του βοδινού κρέατος, η Επιτροπή ενέκρινε πρόσφατα σειρά μέτρωνποστήριξης με στόχο να βοηθήσει την ανάκαμψη της κοινοτικής αγοράς από τη σημερινή κρίση. Τα μέτρα αυτά έχουνποβληθεί στο Κοινοβούλιο και στο Συμβούλιο για εξέταση. Πρόσθετα μέτρα θα προταθούν επίσης τα οποία εμπίπτουν στους συνήθεις μηχανισμούς διαχείρισης της αγοράς που χρησιμοποιεί η Επιτροπή.

(1) ΕΕ L 29 της 31.1.1997.

(2) ΕΕ L 50 της 20.2.1997.

(3) ΕΕ L 162 της 19.6.1997.